## Møtebok for Trøgstad og Båstad menighetsråd

|  |  |
| --- | --- |
| **Møtedato** | 16. mars 2022 |
| **Møtetid** | Kl 18.30 |
| **Møtested** | Kirkestallen |
|  |  |

**Tilstede:** Ellen Løchen Børresen, Terje Østby, Even Enger, Wenche Mysen, Toril Aas, Sigmund Nakkim, Liv Serina Dale

Meldt forfall: Hanne Aksberg Krogh

**Saksliste**

**Åpning ved Liv Serina**

 **Sak 12/22 Godkjenning av møtebok fra forrige møte, og godkjenning av innkalling til dette møtet.**

 **Vedtak:**

 Møtebok fra forrige møte 16.02.22 ble godkjent. Innkalling og saksliste ble godkjent.

**Sak 13/22 Evaluering av sammenslåingen av Fellesrådet, etter 2 års drift.**

Målet for arbeidet som følge av kommunesammenslåing, med etablering av Indre Østfold som ny kommune, for kirkens del ble formulert som følger av fellesnemda:

*Målet er å skape noe nytt i fellesskap;*

* *Den norske kirke i Indre Østfold skal være åpen, raus og inkluderende – samt synlig og relevant*
* *Innbyggerne skal oppleve at kirken er til stede i deres lokalsamfunn i like stor grad som før sammenslåingen*
* *Kirken skal ha en effektiv og profesjonell administrasjon, med god ledelse og en utadrettet virksomhet*
* *Kirken skal være en viktig kulturaktør*
* *Kirken skal etablere sterke fagteam innen diakoni, trosopplæring og kirkemusikk*
* *Den norske kirke i Indre Østfold skal være en attraktiv arbeidsplass*

Evalueringen kan knyttes til i hvilken grad sammenslåingen har bidratt til:

* En effektiv og profesjonell administrasjon, med god ledelse og en utadrettet virksomhet som er til stede i lokalsamfunnet.
* Fungerende fagteam innen diakoni, kirkemusikk og trosopplæring.
* At kirken i Indre Østfold framstår som en attraktiv arbeidsplass.

*Det skal foretas vurdering ifht:*

* *lokalmenighetens/menighetsrådets administrative støtte*
* *samspill - faglig og administrativt mellom de to arbeidsgiverlinjene.*
* *tilstedeværelse og aktivitet*

**Prosess:**

Evalueringen skal foreligge i en rapport innen 15. juni 2022.

Menighetsrådene møter konsulent 31. mars kl 16.30 -18.30 på

Grøtvedt Menighetssenter.

**Hvordan er de viktigste målene realisert?**

*Er vi som menighet(sråd) like tydelige i lokalsamfunnet som vi ønsker?*

* Gudstjenester ute i bygda har vi opprettholdt så sant pandemien ikke har satt en stopper for det.
* Spesifikke oppgaver som gravferd og vedlikehold av kirkebygg virker til å fungere bra med et større samarbeid og sentralisering.
* Sekretærfunksjonen virker positiv, gitt oss mye god hjelp, god servicefunksjon. Gir en god utnyttelse ved at kompetansen er samlet.
* Vi ser gode fordeler med faglig samarbeide innen Kirkefagavdelingen.

*Lokalt Menighetssenter:*

* De ansatte organiseres sentralt, men driver menighetsarbeid lokalt
* Burde noen kontorplasser tilbakeføres lokalt? Man trenger i de fleste tilfeller bare plass til en datamaskin og internett.
* Legge til rette for gode arbeidsplasser på loftet i Kirkestallen?
* Menighetskontoret er borte. Hvordan påvirker det innbyggeren? Det vet vi ikke riktig, og vi tenker ut ulike modeller til nærvær.
* Kanskje vi kan ha litt åpningstid, - og bemannet av noen frivillige, på Kirkestallen en til to dager i uka, slik at folk kan komme innom på besøk og vite at de treffer noen?

*Hvordan oppleves utviklingen med hensyn til administrativ støtte og oppfølging av de vedtak dere gjør som råd?*

* Var uvant med mange spørsmål i starten. Uvant at ikke kirkevergen var der som saksbehandlet, skrev referat, fulgte opp saker. Stod alene, men veien ble til mens vi gikk og vi får den adm. støtten vi trenger, bare vi vet hva vi skal spørre om.
* Mer arbeid og større ansvar faller på MR. Ingen til å passe på.
* Vedtak som skal følges opp av FR, blir fulgt opp gjennom referatene. Men mer å følge opp sjøl fordi det er MR-saker.

*Opplever dere at de ulike team fungerer, og opprettholdes det kontakt med teamet?*

* Vi blir involvert i alt. To fra teamet er med i AU foran MR, og dermed er informasjonsflyten og samarbeidet veldig godt
* Fellesrådssaker har tatt mye tid i menighetsrådsmøter tidligere. Veldig behagelig at det er en egen felles enhet nå.
* Musikken. Organistene er en faggruppe. Kanskje hadde litt mer samarbeid vært en fordel? Dette til inspirasjon, og til bedre utnyttelse av de spesielle ressursene hver enkelt har. Fagdager, dele litt hvordan de jobber...
* Kirkegårdsarbeiderne virker til å ha fått et veldig godt team, med en god teamleder / fagleder.

*Hvordan har samspillet med prestetjenesten utviklet seg og blitt preget av sammenslåingen?*

* Prosten var med i sammenslåingsarbeidet. Noen av prestene opplevde at de ble tatt lite med i prosessen.

*Opplever dere at sammenslåingen har hatt en positiv påvirkning på de ansatte?*

* Større fagmiljø, mindre sårbarhet (mulighet for å hjelpe og inspirere hverandre utover menighetsgrensene).

**Sak 14/22 Høring.**

*«Høring om regler for valg av menighetsråd og medlemmer til bispedømmeråd og Kirkemøtet (kirkevalgreglene) og tilhørende endringer i kirkeordningen»*.

Ellen orienterte om høringen

**Vedtak:**

Vi har sett på reglene og tar endringene til orientering.

**Sak 15/22 Trøgstad og Båstad menighetsråd - budsjett for 2022.**

Forslag til budsjett ettersendes når det er klart.

 **Vedtak:**

 Budsjettet godkjennes slik det ligger ved.

**Sak 16/22 Eventuelt.**

**Flyktninger til Trøgstad**. Flyktninger fra Ukraina kan komme til Trøgstad, hva kan vi bidra med, noen idéer?

Terje har vært i kontakt med kommunen fordi han har et hus han ønsker å leie ut. Kommunen var svært interessert. De forventet at de som kommer antagelig vil være her en stund og de vil bli sendt på voksenopplæring for å lære norsk.

Vi kan anta at de som er fra Ukraina er vant til å gå i kirken. Kirkedøra bør kanskje stå åpen? Mulighet for å tenne lys. Ønske dem velkommen, ta en kaffekopp.

Ortodoks prest kan kanskje låne kirkerommet vårt?

Kirkestallen kan tas i bruk som samlingspunkt.

I fellesrådsmøtet var de også enige om å være på tilbudssiden. Åshild er koordinator for kirken mot kommunen. Det lages nå noen brosjyrer på Engelsk og Russisk om kirken vår.

Engasjere tjenestefelleskapet.

**Orienteringer**

* **Terje orienterer fra Menighetsbarnehagen**

Veldig krevende å lage et budsjett til menighetsbarnehagen for 2022 som skal gå i balanse. Styret i barnehagen har derfor spurt kommunene om de vil overta drifta. Før dette ble ansatte og foreldre orientert om situasjonen i egne møter.

Rita, Geir og Reidar var på møtet med administrasjonen i kommunen. Kommunen var takknemlig for at det var de som ble kontaktet først. Nytt møte med administrasjonen er planlagt for å se på detaljene.

Barnehagen drives som normalt frem til noen andre tar over. Det var søknadsfrist for opptak den 1. mars. Vi vet ikke enda hvor mange som har søkt. Blir uansett ikke noe forandring av drift før nytt barnehageår fra den 1. august.

Den daglige drifta: De fleste har vært hjemme etter tur, grunnet sykdom. Rita med flere har tatt endel ekstra vakter fordi tilkallingsvikarene også har vært syke.

Vikarierende styrer er ansatt.

* **Ellen orienterer fra GU og FR.**

**GU:**

Godt å være tilbake uten smittevernrestriksjoner ved gudstjenestene.

Fortsatt varierende oppmøte.

Ny prestevikar sammen med Sigmund Nakkim: Runo Lilleaasen.

Planlegging av gudstjenester og tjenestemedvirkning.

Enkle fastegudstjenester hver torsdag kveld kl. 18, fram til påske.

Trøgstad kirke: Påskekirken.

Samling for tjenestefellesskapet torsdag 17.mars i Båstad kirke, og Kirkestua fra kl.18.

**FR:**

Møte i FR 15.mars i Kirkestua.

Møte med Harald Askeland vedr. evalueringsprosessen.

Ikke avklart om prest Solfrid kommer tilbake. Skal si ifra innen utgangen av mars.

Ukraina: Hva kan kirken bidra med? Være på tilbudssida; både ansatte, frivillige med kirke- og menighetshusrom. Menigheten vil bli involvert. Åshild koordinator mot kommunen. Infobrosjyre på eng. og russisk.

Presentasjon av arbeidsmiljøundersøkelser fra vår 21 og med mulige tiltak ved AMU.

Stadfestelse av regnskap 2021. Merforbruk drift: 1,5mill. Grunnet reguleringspremie KLP og strøm. Mindre forbruk investering: 1,5mill.

Skisse til forprosjekt utbygging av kontorlokaler ved kirkekontoret i Askim.

* **Sigmund orienterte fra oppgavene til Teamet i Trøgstad.**
* Drøfting med Teamet. Karnevals gudstjeneste. Teamet er flinke til å snu seg, og gjøre ting på nye måter. Reist rundt i hjemmene med barnebibel, og dermed levert flere bibler enn tidligere.
* Lys våken, 26. – 27.03.
* Påskevandring med Barnehagene den 4.04. i Båstad.
* Samarbeid sentralt, med Elin her lokalt. «Fra hov til kirke». Den kulturelle skolesekken. 7 klassinger fra 3 skoler deles i grupper og skal vandre rundt i kirka.
* Drift og engasjement. Positiv og engasjert gjeng.
* Natalia og Sigmund på heimen. Natalia trår til med flott musikk.
* Åpen Gård den 19. juni. To har ønsket dåp denne dagen.
* Kveldsgudstjeneste den 27.3, Maria budskapsdag. Mange flotte salmer, ambolten er med. Det blir også nattverd med knefall på alterringen.

Møtet avsluttet 21:25

Liv Serina Dale Even Enger

Leder i rådet sekretær i rådet